Tarybos Reglamentas (EEB) Nr. 1503/76
1976 m. birželio 21 d.
dėl Europos ekonominės bendrijos ir Pakistano Islamo Respublikos komercinio bendradarbiavimo susitarimo sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 ir 114 straipsnius,
atsižvelgdama į Komisijos rekomendaciją,
kadangi turi būti sudarytas Komercinio bendradarbiavimo susitarimas, dėl kurio Bendrija ir Pakistano Islamo Respublika vedė derybas,
PRIĖMĖ ŠĮ REGLAMENTĄ:
1 straipsnis
Bendrijos vardu sudaromas Europos ekonominės bendrijos ir Pakistano Islamo Respublikos komercinio bendradarbiavimo susitarimas, kurio tekstas pridedamas prie šio reglamento,
2 straipsnis
Vadovaudamasis Susitarimo 15 straipsniu Tarybos pirmininkas praneša kitai Susitariančiajai Šaliai apie tai, kad Bendrija užbaigė šio Susitarimo [1] įsigaliojimui būtinas procedūras.
3 straipsnis
Susitarimo 8 straipsnyje numatytoje Jungtinėje komisijoje Bendrijai atstovauja Europos Bendrijų Komisija, kuriai padeda valstybių narių atstovai.
4 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1976 m. birželio 21 d.